# R E P U B L I K A H R V A T S K A

*BRODSKO-POSAVSKA ŽUPANIJA*

# OSNOVNA ŠKOLA IVAN GORAN KOVAČIĆ

***Slavonski Brod***

KLASA: 003-06/19-02/07

URBROJ: 2178/01-06-06-19-01

Slavonski Brod, 4. listopada 2019.

***Z A P I S N I K***

sa osamnaeste sjednice Školskog odbora Osnovne škole Ivan Goran Kovačić, Slavonski Brod održane dana 3. listopada 2019. godine u Osnovnoj školi Ivan Goran Kovačić, Slavonski Brod.

Poziv za sjednicu Školskog odbora Osnovne škole Ivan Goran Kovačić Slavonski Brod prilog je zapisniku i njegov je sastavni dio.

***Na osamnaestoj sjednici Školskog odbora u novom sazivu bili su prisutni slijedeći članovi: Vedrana Dugalić*** *iz reda učitelja i stručnih suradnika, imenovanje Učiteljskog vijeća;* ***Renata Majdandžić i****z reda učitelja i stručnih suradnika, imenovanje Učiteljskog vijeća****; Mirna Matej-Švaganović*** *predstavnik iz redova radnika, izabrana na skupu radnika škole;* ***Ines Koropatnicki -*** *predstavnik iz reda roditelja.*

***Nisu nazočni članovi Školskog odbora:*** ***Igor Kolar*** *imenovanje osnivača – Grad Slavonski Brod****. Adriana Bačić*** *imenovanje osnivača – Grad Slavonski Brod i* ***Gojka Škorić-Guberac -*** *imenovanje osnivača – Grad Slavonski Brod.*

Ostali nazočni:

1. Zlatko Bagarić, ravnatelj škole
2. Josip Đurđević, pedagog škole
3. Jadranka Lamešić, tajnica škole

Započeto u 16,00 sati.

Za zapisničara je određena Jadranka Lamešić.

Uz pozdrav nazočnima predsjednica Školskog odbora Mirna Matej-Švaganović otvara sjednicu, potvrđuje da je istoj od sedam nazočno 4 člana čime postoji kvorum za pravovaljani rad.

*Predsjednica pobliže izlaže dnevni red.*

 **D n e v n i r e d**

1. **Usvajanje zapisnika sa 17. sjednice Školskog odbora;**
2. **Godišnji plan i program rada Škole i Školski kurikulum u školskoj godini 2019./2020. - usvajanje**
3. **Prethodna suglasnost Školskog odbora o zasnivanju radnog odnosa – učitelj(ica fizike, učitelj/ica RN – rad u produženom boravku**
4. **Korištenje dvorane – sportski klubovi**
5. **Razno**

***AD.1.) Usvajanje zapisnika sa prethodne sjednice Školskog odbora;***

*Članovi Školskog odbora nisu imali nikakvih primjedbi niti prijedloga na zapisnik Školskog odbora sa prethodne sjednice. Verifikaciju zapisnika predsjednica je dala na glasovanje te je donesen sljedeći*

***Z a k l j u č a k :*** *Sa 4 glasa "ZA“ u cijelosti se usvaja zapisnik sa prethodne sjednice Školskog odbora u tekstu kako je predočen.*

***Ad 2.)* *Godišnji plan i program rada Škole i Školski kurikulum u školskoj godini 2019./2020. - usvajanje***

Ravnatelj škole Zlatko Bagarić upoznao je nazočne s Godišnjim planom i programom rada škole u školskoj godini 2019./2020. Članovi Školskog odbora upoznali su se s uvjetima rada u školi, kalendarom rada škole za ovu školsku godinu, te s planom ekskurzija za školsku godinu 2019./2020. Ravnatelj škole upoznao je članove Školskog odbora sa organizacijom rada škole Učenici 3. i 4. razreda mijenjaju smjene. U školi je organiziran produženi boravak za učenike 1., 2. i 3. razreda u tri skupine. Produženi boravak pohađa 59 učenika.

U školi je organizirana prehrana po cijeni od 3,5 kuna. Cijena pekarskih proizvoda porasla je, i ne znamo da li ćemo se uklopiti u tu cijenom. moći pratiti Ravnatelj je naglasio da nije problem u kvaliteti već u tome što pekarski proizvodi budu hladni i djeci kao takvi neprihvatljivi s čime se slažu članovi Školskog odbora. Ove godine povećan je izbor pekarskih proizvoda što je dobro. U popodnevnim satima može se održavati izborna nastava, izvannastavne aktivnosti i drugo. Članovi su upoznati s kulturnom djelatnošću škole, kadrovskom problematikom – nastava u školi je stručno zastupljena, te s planom zdravstveno-socijalne zaštite učenika. Sastavni dio Godišnjeg plana i programa škole je **školski kurikul**.

Pedagog škole upoznao je prisutne sa sadržajem i značenjem Školskog kurikuluma.

Školski kurikulum je uz Godišnji plan i program drugi osnovni dokument Škole koji se oslanja na temeljne dokumente RH za osnovno obrazovanje. Sadržaj Školskog kurikuluma čine**: Razvojni plan škole, Diferencirani (razlikovni) dio kurikuluma, Posebni – školski dio kurikuluma i Dodatci.**

Razlikovni dio kurikuluma odnosi se na izbornu nastavu koja se provodi u školi, a posebni dio kurikuluma čine podatci o dodatnoj nastavi, dopunskoj nastavi, projektima, izvannastavnim aktivnostima i izvanučioničkoj nastavi. Pedagog škole upoznao je prisutne sa ciljevima, vremenikom aktivnosti i troškovima koje nose svaka od tih odgojno-obrazovnih aktivnosti. Izvanučioničku nastavu čine poludnevne, jednodnevne i višednevne aktivnosti, izleti, ekskurzije i posjeti – izvan školskog okruženja i za roditelje to su i veliki izdatci. Članovi Vijeća roditelja poznali su se s planom organizacije izvanučioničke nastave. U listopadu planirana je jednodnevna terenska nastava za 4. razrede – posjet Zagrebu i za učenike 5. razreda – posjet Vukovaru – Vučedolska kultura. Od 4. – do 8. razreda planirano je ljetovanje učenika u Stari Gradu na otoku Hvaru. Za učenika 5. do 8. razreda planirana je jedna kino predstava (Cinestar), a za učenike 1. – 4. razreda dvije kazališne predstave.

Ostala izvanučionička nastava planirana je za svibanj 2020. godine. U listopadu je planirana i integrirana nastava za 8. razrede - posjet Vukovaru u trajanju od 1 dana. Planirani su i organizirani posjeti bazenima.

U posebni dio školskog kurikuluma spada i dio pod nazivom - projekti i integrirana nastava. U školskoj godini 2019./2020. provoditi će se međunarodni, nacionalni i školski projekti. Međunarodni projekti su: Milijun djece moli za mir, Klokan; Vodni agent… Nacionalni projekti su: Projekt Dabar – logičko i programsko razmišljanje; Vrtim zdravi film, Zdrav za 5; Školska shema - Mlijeko u školi i Shema školskog voća; Lunch box- školska prehrana za učenike u siromaštvu u osnovnim školama (48 učenika); Dan kravate…Školski projekti su: Naša škola to smo mi; medijska pismenost u nastavi; Razvoj volonterstva, Daroviti učenici…

|  |
| --- |
|  |

**Ad 3.) *Prethodna suglasnost Školskog odbora o zasnivanju radnog odnosa učitelja/ice razredne nastave – rad u produženom boravku na određeno vrijeme i učitelja/ice fizike na neodređeno nepuno vrijeme po natječaju***

* **Za učitelja/icu razredne nastave** za rad u produženom boravku – određeno puno radno vrijeme od 40 sati tjedno – 1 izvršitelj/ica ravnatelj predlaže:

**ĐURĐICU ODOBAŠIĆ**, magistru edukacije primarnog obrazovanja

* **Za učitelja/icu fizike**, neodređeno, nepuno radno vrijeme od 18 sati tjedno, zamjena za učiteljicu Magdalenu Vovra ravnateljpredlaže:

**GORANA HORVATA** – magistra edukacije fizike i informatike.

**Ad 4.) Korištenje dvorane – sportski klubovi**

Ravnatelj škole upoznao je nazočne s pristiglim zamolbama za korištenje sportske dvorane. Pristigle su zamolbe: Škola košarke „ TIGRIĆI“; MOK „Brod“; KK „BROD“; STK „Obrtnička škola – Brod“ (5 termina subotom) i Boćarskog kluba „Dan“ osobe s invaliditetom. Nastavlja se i korištenje sportske dvorane od strane Fakulteta za odgojne i obrazovne znanosti (Učiteljski fakultet) dislocirani studij Slavonskom Brodu.

Prema *Pravilniku o uvjetima i kriterijima za korištenje prostora i opreme u školskim objektima*, Članak 4., škola je dužna uputiti zahtjev za izdavanje prethodne suglasnosti na ugovore o davanju na korištenje prostora nadležnom upravnom tijelu Osnivača, Upravnom odjelu za društvene djelatnosti.

 Nakon upoznavanja s pristiglim zamolbama i uvida u raspored korištenja dvorane, članovi Školskog odbora, su suglasni da se Gradu upute zahtjevi za izdavanje prethodne suglasnosti na ugovore o korištenju sportske dvorane za navedene klubove.

***Ad 5.) Razno***

Pod točkom razno za riječ se javio ravnatelj te izvijestio Školski odbor o, 1. listopada 2019., održanoj 1. sjednici Vijeća roditelja naše škole, na kojoj se govorilo o prostornim potrebama i teškoćama u organizaciji i izvedbi nastave.

„Ravnatelj je detaljno opisao prostorne uvjete u kojima borave i rade učenici, a naročito istaknuo prostorne potrebe: škola raspolaže s nedovoljnim brojem učioničkih prostora, nemamo blagovaonicu, garderobu, dovoljan broj slavina, WC kabina, zbornicu niti dovoljan broj kabineta… Vrlo je teško organizirati izvođenje redovne nastave, a naročito izborne, dodatne, dopunske nastave i izvannastavnih aktivnosti kako za učenike razredne nastave, tako i za učenike predmetne nastave koji većinu izborne i dodatne nastave i izvannastavnih aktivnosti imaju u 2. smjeni.

Iz navedenih razloga učenici 3. i 4. razreda pohađaju nastavu u dvije smjene, a radi pregradnje jedne „veće“ učionice (odlukom Osnivača prije 2 godine) u dvije učionice od 30 m2 boravi svakodnevno tijekom nastave po 20 učenika. Iz ovih „malih“ učionica učenici sele (tijekom dnevne nastave – vježbaonice koju izvode studenti FOOZ-a) u dvije „veće“ učionice (koje se nakon nastave koriste kao učionice za produženi boravak), a u „male“ učionice dolazi 23/24 učenika.

*Roditelje su zanimali razlozi radi kojih učenici predmetne nastave idu u 1. smjenu, a učenici razredne nastave (3. i 4. razredi) u dvije smjene?*

Ravnatelj je ponovo istaknuo kako se svaka odluka u školi reflektira na sve učenike u školi, pa tako i ova o radu u dvije smjene. Razlozi su sljedeći: učenici predmetne nastave imaju manji broj sati i manju potrebu boravka u školi. Predmetna nastava ima svaki dan 6 sati (uključujući dopunsku i dodatnu nastavu) nakon koje ostaju ili dolaze u poslijepodnevnim satima na izbornu nastavu i izvannastavne aktivnosti. Također imamo i učenike putnike za koje je sigurnije organizirati dnevni prijevoz nego noćni, a i teže je nadzirati ponašanje i sigurnost starijih učenika u večernjim satima. Pohađanje nastave treba promatrati u cijelom osmogodišnjem ciklusu u kojemu svi učenici pohađaju nastavu u 1. smjeni u 1., 2.,5., 6., 7. i 8. razredu, a u dvije smjene u 3. i 4. razredu.

*Ravnatelj je upoznao roditelje s teškoćama koje imamo u novom dijelu školskog prostora:*

u petak, 21.6.2019. u 12,30 sati je jako nevrijeme praćeno ledom i kišom izazvalo plavljenje knjižnice, učionice broj 14, hodnika 1. kata i prizemlja.

Šteta je u nakvašenim stropu i zidovima knjižnice, hodnika i svlačionica koje treba ličiti, u natopljenim knjigama, natopljenim električnim instalacijama – glavni ormar s osiguračima je u kratkim spojevima, te prema mišljenju stručnjaka treba zamijeniti sve automatske osigurače koji su gorjeli. Strop ventilacijskog kanala je otpao i polomio dio prozora u knjižnici, natopljene su police za knjige, ormari i radni stol u knjižnici i učionici.

Do poplave je došlo od oborinske vode koja se skuplja u odvodnom kanalu između krova dvorane i knjižnice. Uslijed velike količine leda i vode došlo je do začepljenja odvodnog otvora sabirnog kanala te se voda prelila kroz stropnu ploču knjižnice.

Nastalu štetu smo prijavili osiguravajućoj kući **Adriatic osiguranju d.d. 21.6.2019. godine**. U dogovoru s osiguranjem obavili smo ličenje poplavljenih zidova i nastavljamo sa saniranjem ostale štete.

Ravnatelj je upoznao roditelje i sa starijim problemom u novom dijeli matične škole:

Tijekom 13 godina korištenja dograđenih učionica 13 (hrvatski jezik) i 14 (kemija/biologija), došlo je do pucanja većine drvenih okvira prozora u kojima su metalni nosači čija je zadaća nošenje teških krila prozora.

U više navrata smo tražili stručna mišljenja i popravke navedenih oštećenja prozora, ali su odgovori majstora stolara uvijek bili „treba izraditi nove prozore“.

Kako bi zaštitili učenike pojedina krila smo dodatno osigurali metalnim lancima, a pojedina krila zakovali i onemogućili njihovo otvaranje. Također smo zabranili učenicima otvaranje i zatvaranje prozora.

S vremenom je većina prozora postala funkcionalno neupotrebljiva: ne mogu se sigurno otvarati i zatvarati prozorska krila. Sada smo ostali samo na po jednom upotrebljivom prozoru u svakoj učionici.

Nakon obavijesti osnivaču došao je stručnjak na uviđaj utvrđenih nedostataka ali je izostalo njihovo otklanjanje.

*Ravnatelj je istaknuo i problem dotrajalog krova (dotrajale grede, letve, crijep i limarija), stolarije i rasvjete, u starom dijelu škole, koje je potrebno hitno sanirati.*

Za rješavanje prostornih problema i problema dotrajalog krova ravnatelj je predstavio roditeljima idejno rješenje adaptacije tavanskog prostora u prostor za 5 učionica i pripadajućih kabineta, te sanitarni čvor.

2024. godine će biti 100 godina od početka pohađanja nastave u ovoj zgradi, što nam svima (ministarstvu, osnivaču, roditeljima i učiteljima) treba biti podsticaj za usmjeravanje energije na nalaženje najboljeg rješenja za stvaranje uvjeta za, ne samo rad svih učenika u jednoj smjeni, već stvaranje uvjeta za RAD SVIH UČENIKA U CJELODNEVNOJ NASTAVI.“

Roditelji su iskazali pozitivno mišljenje o ovoj potrebi i ideji popravljanja krova i adaptaciji potkrovlja u učionički i prostor, sa željom da ideja preraste u inicijativu i akciju.

Članovi školskog odbora su također podržali ovu inicijativu i zatražili od ravnatelja da o svim potrebama za održavanjem, popravcima i adaptaciji potkrovlja, ponovo izvijesti osnivača škole grad Slavonski Brod.

Razrednice 7. razreda Mirna Matej Švaganović i Renata Majdandžić koje su ujedno i članovi Školskog odbora zatražile su suglasnost članova Školskog odbora za odlazak učenika 7. razreda na zimovanje (zimska nastava) izvan R. Hrvatske (suglasnost roditelja je dobivena).

Članovi Školskog odbora suglasni su da se zatraži ponuda i objavi javni poziv za prikupljanje ponuda za organiziranje višednevne izvanučioničke nastave izvan R Hrvatske.

Ovim je dnevni red iscrpljen i sjednica je završila u 17.30 sati.

Zapisničar: Predsjednica Školskog odbora:

Jadranka Lamešić Mirna Matej-Švaganović